दिव्यांगांचें सक्षमीकरण करपाक साबार येवजण्यो राज्य आनी केंद्र सरकारान आंखल्यात. देश स्वतंत्र जायत सावन त्यो आसात, मात 75 वर्सां हुपूनय प्रत्येक दिव्यांगा मेरेन त्यो पावंक नात. समाजांत वावुरपी दिव्यांगांचो आंकडोय तसो लक्षणीय ना. कारण ते खातीर लागतात, त्यो साधन- सुविधा सगलेच कडेन नात. घोशणा मात खोटल्यांनी जाल्यात. अजून जायत आसात. दिव्यांगा खातीर येवजण्यो चालीक लावपाक जनगणनेचो डेटा गरजेचो. तो नाशिल्ल्यान अर्थसंकल्पांत तांचे खातीर तजवीज करपाक मेळना. डेटा बगर ती केल्यार तांचेर अन्याय केल्ले सारको जातलो, अशें हालींच समाजकल्याण मंत्र्यान जाहीर केलां. 2011 चे जनगणने वेळार केंद्र सरकारान सात दिव्यांगत्व प्रकारांक मान्यताय दिल्ली. मात, आयज ही वळेरी 21 चेर पावल्या. कोरोना काळाक लागून लोकमेजणी जावंक ना. पूण ती जाय मेरेन आतां वाट पळोवपाची? दिव्यांगांचो सोद घेवन तांचे मेरेन सरकारी येवजण्यो पावोवंक जाय. गोंयांत हें काम स्वयंपूर्ण मित्रांच्या आदारान जाता, पूण खास करून उदरगत जावंक नाशिल्ल्या वाठारांनी हे दिव्यांग तरणाटे भोव कश्टान दीस काडटात. आमच्या गोंयांतूय जल्मान, अपघातान वा दुयेंसान दिव्यांगत्व आयिल्ले गोंयकार आसात. तांकां अर्थीक नदरेन स्वावलंबी करपाची व्हड जापसालदारकी समाज कल्याण खात्याचेर आसा.
 खातीर खाजगी- सरकारी उद्देगीक, वेवसायीक संस्थांची मजत घेवं येता.
 जावचें. समाजान दिव्यांगांक मुखेल प्रवाहांत हाडपाचो आपले परीन यत्न करपाक जाय. सरकारी यंत्रणा मजतीक आसाच. आसा न्हय?
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 